O‘ZBEKISTON RESPUBLIKASINING 2003 YILGI ASOSIY MAKROIQTISODIY KO‘RSATKIChLARI PROGNOZI VA DAVLAT BUDJETI PARAMETRLARI TO‘G‘RISIDA

O‘zbekiston Respublikasi Oliy Majlisining “O‘zbekiston Respublikasining 2003-yilgi Davlat budjeti to‘g‘risida” 2002-yil 12-dekabrdagi 431-II-son qaroriga muvofiq Vazirlar Mahkamasi qaror qiladi:
 1. Quyidagilar:
 2003-yilgi asosiy makroiqtisodiy ko‘rsatkichlar 1-ilovaga* muvofiq;
 O‘zbekiston Respublikasining 2003-yilgi Davlat budjeti asosiy parametrlari 2-ilovaga* muvofiq tasdiqlansin.
 2. 2003-yilgi Davlat budjeti taqchilligining cheklangan miqdori yalpi ichki mahsulot hajmiga nisbatan 2,0 foiz miqdorida belgilansin.
 Belgilab qo‘yilsinki, davlat budjeti taqchilligini mablag‘ bilan ta’minlash faqat qadrsizlanmaydigan manbalar, shu jumladan davlat mulkini xususiylashtirishdan olinadigan daromadlar, xorijdan mablag‘ jalb qilish hamda 2003-yil 1-yanvardagi holatiga ko‘ra davlat maqsadli fondlarining bo‘sh qoldiqlari hisobiga amalga oshiriladi.
 4. 2003-yilda:
 barcha soliq solinadigan aylanmalar bo‘yicha qo‘shilgan qiymat solig‘i stavkasi 20 foiz miqdorida; 
 pudrat qurilish tashkilotlari tomonidan qo‘shilgan qiymat solig‘i to‘lashning amaldagi tartibi;
 “O‘zDEUavto” aksiyadorlik jamiyatining dilerlari rasmiy maqomiga ega bo‘lmagan jismoniy va yuridik shaxslardan “O‘zDEUavto” aksiyadorlik jamiyatida ishlab chiqarilgan olib chiqib ketiladigan avtomobillar uchun yig‘im stavkasi dvigatel hajmining 1 kub santimetri hisobiga 3,0 AQSh dollari miqdoridagi stavka bo‘yicha;
 O‘zbekiston Respublikasi Vazirlar Mahkamasining:
 “Jismoniy shaxslar ayrim toifalari daromadlariga imtiyozli soliq solish to‘g‘risida” 1997-yil 24-dekabrdagi 562-son qarorining;
 “Davriy matbuotni tarqatuvchi korxonalarni qo‘llab-quvvatlash chora-tadbirlari to‘g‘risida” 2000-yil 13-apreldagi 143-son qarorining amal qilishi saqlab qolinsin.
 Vazirlar Mahkamasining “Bozorni iste’mol tovarlari bilan to‘ldirishni rag‘batlantirish hamda ishlab chiqaruvchilar va savdo tashkilotlarining o‘zaro munosabatlarini takomillashtirish chora-tadbirlari to‘g‘risida” 2002-yil 13-noyabrdagi 390-son qarori qoidalarining so‘zsiz bajarilishi nazarda tutilsin.
 5. Belgilansinki:
 eksport qiluvchi korxonalarda to‘langan qo‘shilgan qiymat solig‘ini qoplash huquqi faqat respublika hududidan tovarlar olib chiqib ketish hamda ularning hisob raqamlariga eksportdan valyuta tushumi tushganligi fakti tasdiqlangandan keyin paydo bo‘ladi;
 mulkchilik shakllaridan hamda idoraviy mansubligidan qat’i nazar, O‘zbekiston Respublikasining barcha korxonalari, tashkilotlari va muassasalari har yili 1-yanvardagi holatiga ko‘ra asosiy fondlarni O‘zbekiston Respublikasi Iqtisodiyot vazirligi tomonidan tasdiqlangan tartibda qayta baholaydilar.
 6. Belgilab qo‘yilsinki, 2003-yil 1-yanvardan boshlab umumiy ovqatlanish sohasidagi faoliyat faqat yuridik shaxs shaklida tashkil etilgan tadbirkorlik subyektlari tomonidan, qonun hujjatlarida belgilangan tartibda amalga oshiriladi. 
 Ushbu tartib umumiy ovqatlanish sohasida uy sharoitlarida yoki davlat hokimiyati organlarining qarori bilan maxsus ajratilgan joylarda o‘tirish joylari tashkil qilmasdan donalab sotiladigan ovqatlarning ayrim turlarini tayyorlash va sotish bo‘yicha xizmatlar ko‘rsatishga tatbiq etilmaydi.
 Qoraqalpog‘iston Respublikasi Vazirlar Kengashi, viloyatlar, shaharlar va tumanlar hokimliklari umumiy ovqatlanish sohasida yuridik shaxs bo‘lgan holda ushbu faoliyat bilan shug‘ullanish istagini bildirgan yakka tartibdagi tadbirkorlarni 2003-yil 1-martgacha qayta ro‘yxatdan o‘tkazishni ta’minlasinlar.
 Umumiy ovqatlanish sohasida faoliyatni amalga oshiruvchi, 2003-yil 1-yanvargacha belgilangan tartibda ro‘yxatdan o‘tkazilgan yakka tartibdagi tadbirkorlar 2003-yil yanvar-fevral oylari uchun faoliyatning ko‘rsatilgan turidan olingan daromadlardan belgilangan soliqlarni Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari tomonidan 2002-yilda ular uchun belgilangan stavkalar bo‘yicha to‘laydilar.
 7. 2003-yil 1-yanvardan boshlab:
 sotilmagan tayyor mahsulotning normativdan ortiq qoldiqlari uchun to‘lov;
 ifloslantiruvchi moddalarni tabiiy muhitga chiqarib tashlaganlik, oqizganlik hamda chiqindilarni O‘zbekiston Respublikasi hududida joylashtirganlik uchun to‘lov bekor qilinsin. 
 8. 2003-yil 1-yanvardan boshlab:
 bojxona to‘lovlari va davlat maqsadli jamg‘armalariga to‘lovlar bo‘yicha hisoblanadigan penya miqdori budjetga to‘lovlar bo‘yicha hisoblanadigan penya singari, to‘lov muddati o‘tgan har bir kun uchun 0,07 foizli stavka bo‘yicha belgilansin.
 9. Mahalliy hokimiyat va boshqaruv organlarining tegishli budjetlarga tushumlarning to‘liq tushishi, tasdiqlangan xarajatlarni o‘z vaqtida mablag‘ bilan ta’minlanishi uchun javobgarligi va manfaatdorligini oshirish maqsadida: 
 suv resurslaridan foydalanganlik uchun soliq;
 ekologiya solig‘i;
 yuridik shaxs bo‘lmasdan tadbirkorlik faoliyati bilan shug‘ullanuvchi jismoniy shaxslar daromadlaridan olinadigan belgilangan soliq;
 yuridik va jismoniy shaxslarning tadbirkorlik faoliyati ayrim turlarini amalga oshirishdan oladigan daromadlaridan olinadigan belgilangan soliq;
 respublikada ishlab chiqariladigan pivo, o‘simlik yog‘i, kir sovun va atir sovunga aksiz solig‘i bo‘yicha tushumlar to‘liq miqdorda mahalliy budjetlar daromadlariga o‘tkazilsin.
 10. 2003-yil uchun:
 Qoraqalpog‘iston Respublikasi budjeti, viloyatlar va Toshkent shahar mahalliy budjetlari daromadlari va xarajatlari hajmlari, respublika budjetidan dotatsiyalarning cheklangan miqdorlari 21-ilovaga* muvofiq;
 umumdavlat soliqlari tushumlaridan Qoraqalpog‘iston Respublikasi budjetiga, viloyatlar va Toshkent shahar mahalliy budjetlariga ajratmalar normativlari 22-ilovaga* muvofiq;
 Qoraqalpog‘iston Respublikasi budjeti, viloyatlar va Toshkent shahar mahalliy budjetlari aylanma kassa naqd pul mablag‘ining yo‘l qo‘yiladigan eng kam miqdorlari 23-ilovaga* muvofiq tasdiqlansin.
 O‘zbekiston Respublikasi Moliya vazirligiga tegishli budjetlarga dotatsiyalar ajratishda ularning miqdorlarini hududlar bo‘yicha barcha undiriladigan soliqlar va to‘lovlarning to‘liq tushishidan, shuningdek budjetlarning birinchi navbatdagi xarajatlarining (ustamalari bilan ish haqi, nafaqalar, stipendiyalar va ularga tenglashtirilgan to‘lovlarning) mablag‘ bilan so‘zsiz ta’minlanishi zarurligidan kelib chiqqan holda aniqlashtirish huquqi berilsin.
 11. 2003-yil uchun O‘zbekiston Respublikasining Kafolat jamg‘armasi miqdori, O‘zbekiston Respublikasi Vazirlar Mahkamasining zaxira jamg‘armalari hamda Qoraqalpog‘iston Respublikasi, viloyatlar va Toshkent shahar budjetlari miqdorlari 24-ilovaga* muvofiq tasdiqlansin. 
 12. 2003-yilda Hukumatning xorijdan mablag‘ jalb qilish cheklangan hajmi, shu jumladan ularga kafolatlangan kreditlar keyingi yillarda ularga xizmat ko‘rsatish va ularni qaytarishning 2003-yilgi darajasidan oshmaydigan miqdorlarda cheklab qo‘yilsin.
 14. O‘zbekiston Respublikasi Iqtisodiyot vazirligi va Moliya vazirligi makroiqtisodiy ko‘rsatkichlar prognozining bajarilishi hamda O‘zbekiston Respublikasi Davlat budjetining ijrosi tahlili natijalari bo‘yicha har chorakda Vazirlar Mahkamasiga:
 ijtimoiy-iqtisodiy rivojlanish yakunlarini baholash haqida va iqtisodiy islohotlarning borishi to‘g‘risida axborot;
 zarurat bo‘lganda, Davlat budjetining asosiy parametrlariga tuzatishlar bo‘yicha takliflar kiritsinlar.
 15. O‘zbekiston Respublikasi Moliya vazirligining:
 asosiy makroiqtisodiy ko‘rsatkichlarning o‘zgarishi va xarajatlarning maqbullashtirilishi munosabati bilan 2002-yilgi O‘zbekiston Respublikasi Davlat budjetining asosiy parametrlarini daromadlar bo‘yicha 1842,2 mlrd so‘m, xarajatlar bo‘yicha 1927,4 mlrd so‘m miqdorida hamda taqchillik bo‘yicha 85,2 mlrd so‘m yoki (yalpi ichki mahsulotga nisbatan 1,1%) miqdorida yoki O‘zbekiston Respublikasi Oliy Majlisi tomonidan tasdiqlangan Davlat budjeti taqchilligining cheklangan miqdori doirasida aniqlashtirish haqidagi;
 O‘zbekiston Respublikasi Markaziy banki bilan kelishuvga ko‘ra 2003-yil yanvar oyida 2002-yil uchun barcha darajalardagi budjetlar bilan yakuniy aylanmalar o‘rtasidagi o‘zaro hisob-kitoblarni tartibga solishga doir operatsiyalarni 2002-yilgi Davlat budjetining ijrosi to‘g‘risidagi hisobotda o‘tkazilgan operatsiyalarni aks ettirgan holda o‘tkazish to‘g‘risidagi takliflari qabul qilinsin.
 16. O‘zbekiston Respublikasi Vazirlar Mahkamasining 25-ilovaga muvofiq qarorlari o‘z kuchini yo‘qotgan deb hisoblansin.
 O‘zbekiston Respublikasi Hukumatining 26-ilovaga muvofiq ayrim qarorlariga o‘zgartirishlar va qo‘shimchalar kiritilsin. 
 17. O‘zbekiston Respublikasi Adliya vazirligi manfaatdor vazirliklar va idoralar bilan birgalikda mazkur qarorning qabul qilinishi munosabati bilan amaldagi qonun hujjatlariga o‘zgartirishlar va qo‘shimchalar yuzasidan Vazirlar Mahkamasiga ikki hafta muddatda takliflar kiritsin.
 Vazirliklar va idoralar, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari ilgari chiqarilgan normativ hujjatlarini bir hafta muddatda mazkur qarorga muvofiqlashtirsinlar.
 18. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari R.S. Azimov zimmasiga yuklansin.
 1. O‘zbekiston Respublikasi Vazirlar Mahkamasining “Muddatli xizmat harbiy xizmatchilariga va ularning oila a’zolariga qo‘shimcha imtiyozlar berish to‘g‘risida” 1994-yil 3-oktabrdagi 496-son qarori (O‘zbekiston Respublikasi QT, 1994-y., 10-son, 47-modda)ning 2-bandi.
 2. O‘zbekiston Respublikasi Vazirlar Mahkamasining “O‘zbekiston Respublikasi advokatlik birlashmalarida advokatlik faoliyati bilan shug‘ullanuvchi shaxslarni ijtimoiy himoya qilish chora-tadbirlari to‘g‘risida” 1996-yil 15-iyuldagi 250-son qarori.
 3. O‘zbekiston Respublikasi Vazirlar Mahkamasining “Ijtimoiy sug‘urtaga badallar miqdorlari to‘g‘risida” 1999-yil 30-iyuldagi 372-son qarorining 1-bandi.
 4. O‘zbekiston Respublikasi Vazirlar Mahkamasining “O‘zbekiston Respublikasining 2000-yilgi asosiy makroiqtisodiy ko‘rsatkichlari prognozi va Davlat budjeti to‘g‘risida” 1999-yil 31-dekabrdagi 554-son qarorining 25-bandi va qarorga 21-ilova.
 5. O‘zbekiston Respublikasi Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida” 2000-yil 2-oktabrdagi 375-son qarori (O‘zbekiston Respublikasi QT, 2000-y., 10-son, 63-modda)ga ilovaning 4-bandi.
 6. O‘zbekiston Respublikasi Vazirlar Mahkamasining “O‘zbekiston Respublikasi Mehnat va aholini ijtimoiy muhofaza qilish vazirligi hamda Tashqi mehnat migratsiyasi masalalari agentligi to‘g‘risidagi nizomlarni tasdiqlash haqida” 2001-yil 6-apreldagi 162-son qarori (O‘zbekiston Respublikasi QT, 2001-y., 4-son, 21-modda)ga 3-ilovaning 28-bandi ikkinchi xatboshi.
 7. O‘zbekiston Respublikasi Vazirlar Mahkamasining “Gastrol-konsert faoliyati sohasida soliq solishni va audio-video kassetalarni tarqatishni takomillashtirish chora-tadbirlari to‘g‘risida” 2001-yil 29-iyundagi 285-son qarori (O‘zbekiston Respublikasi QT, 2001-y., 6-son, 36-modda) 3-bandining uchinchi xatboshi va ushbu qarorga 3-ilova.
 8. O‘zbekiston Respublikasi Vazirlar Mahkamasining “O‘zbekiston Respublikasining 2002-yilgi asosiy makroiqtisodiy ko‘rsatkichlari prognozi va Davlat budjeti parametrlari to‘g‘risida” 2001-yil 31-dekabrdagi 490-son qarorining 6, 14-bandlari, 12-bandining oltinchi xatboshi va mazkur qarorga 3, 6—10, 12—18-ilovalar.
 9. O‘zbekiston Respublikasi Vazirlar Mahkamasining “O‘zbekiston Respublikasi Prezidentining “Savdo va umumiy ovqatlanish sohasida soliqqa tortish tizimini yanada takomillashtirish to‘g‘risida”gi Farmonini amalga oshirish chora-tadbirlari haqida” 2002-yil 13-iyundagi 208-son qarori (O‘zbekiston Respublikasi QT, 2002-y., 6-son, 31-modda)ning 1-bandi va ushbu qarorga 1—4-ilovalar.
 10. O‘zbekiston Respublikasi Vazirlar Mahkamasining “O‘zbekiston Respublikasi Vazirlar Mahkamasining “O‘zbekiston Respublikasining 2002-yilgi asosiy makroiqtisodiy ko‘rsatkichlari prognozi va Davlat budjeti parametrlari to‘g‘risida” 2001-yil 31-dekabrdagi 490-son qaroriga o‘zgartirishlar kiritish haqida” 2002-yil 17-iyundagi 215-son qarori 1-bandining uchinchi va to‘rtinchi xatboshi hamda mazkur qarorga 1-ilova.
 11. O‘zbekiston Respublikasi Vazirlar Mahkamasining “Savdo va umumiy ovqatlanish korxonalariga soliq solish tartibi to‘g‘risida” 12-iyul 2002-yil 249-son qarori bilan tasdiqlangan Savdo va umumiy ovqatlanish korxonalarining yalpi tushumidan (tovar aylanmasi hajmidan) olinadigan yagona soliqni hisoblab chiqish va to‘lash tartibi to‘g‘risida Nizomga 1-ilova.
 12. O‘zbekiston Respublikasi Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirishlar kiritish to‘g‘risida” 2002-yil 5-noyabrdagi 379-son qaroriga ilovaning 1-bandi va 2-bandning “v” kichik bandi.
 13. O‘zbekiston Respublikasi Vazirlar Mahkamasining “Soliq solishning soddalashtirilgan tizimiga o‘tgan mikrofirmalar va kichik korxonalarga soliq solish tartibi to‘g‘risida” 15.04.1998-yil 159-son qarori bilan tasdiqlangan Mikrofirmalar va kichik korxonalar uchun soliq solishning soddalashtirilgan tizimini qo‘llash Tartibining V bo‘lim 4-bandi.
 4. O‘zbekiston Respublikasi Vazirlar Mahkamasining “Budjet tashkilotlarini mablag‘ bilan ta’minlash tartibini takomillashtirish to‘g‘risida” 1999-yil 3-sentabrdagi 414-son qarorining 4-bandida “2 yil muddatga” so‘zlari “2005-yil 1-yanvargacha” so‘zlari bilan almashtirilsin.
 5. O‘zbekiston Respublikasi Vazirlar Mahkamasining “Sog‘lom avlod” davlat dasturi to‘g‘risida” 2000-yil 15-fevraldagi 46-son qaroriga 1-ilovaning “Tadbirlar nomi” ustunida 54-bandda “darsliklar to‘plami bilan bepul ta’minlash” so‘zlari “o‘quv yili tamom bo‘lgandan keyin maktab kutubxona fondiga qaytariladigan darsliklar to‘plami bilan bepul ta’minlash” so‘zlari bilan almashtirilsin.
 7. O‘zbekiston Respublikasi Vazirlar Mahkamasining “Bozorni iste’mol tovarlari bilan to‘ldirishni rag‘batlantirish hamda ishlab chiqaruvchilar va savdo tashkilotlarining o‘zaro munosabatlarini takomillashtirish chora-tadbirlari to‘g‘risida” 2002-yil 13-noyabrdagi 390-son qarori 1-bandining oltinchi xatboshiga “va zargarlik buyumlaridan” so‘zlaridan keyin “kir sovun va atir sovun, shuningdek benzin” so‘zlari qo‘shilsin.